CELEX: 31991L0071
Language: sl
Date: 1991-01-16 00:00:00
Title: Direktiva Komisije z dne 16. januarja 1991 o dopolnitvi Direktive Sveta 88/388/EGS o približevanju zakonodaje držav članic o aromah za uporabo v živilih in izhodnih surovinah za njihovo proizvodnjo

Pomembno pravno obvestilo

|

31991L0071

Uradni list L 042 , 15/02/1991 str. 0025 - 0026 finska posebna izdaja: poglavje 13 zvezek 20 str. 0064  švedska posebna izdaja: poglavje 13 zvezek 20 str. 0064 

		Direktiva Komisijez dne 16. januarja 1991o dopolnitvi Direktive Sveta 88/388/EGS o približevanju zakonodaje držav članic o aromah za uporabo v živilih in izhodnih surovinah za njihovo proizvodnjo(91/71/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 88/388/EGS z dne 22. junija 1988 o približevanju zakonodaje držav članic o aromah za uporabo v živilih in izhodnih surovinah za njihovo proizvodnjo [1] in zlasti člena 6(4) Direktive,ker razlike med zakoni in drugimi predpisi držav članic o označevanju arom za prodajo končnemu potrošniku lahko ovirajo prosti promet s temi izdelki in privedejo do neenakih konkurenčnih razmer;ker bi moral biti prednostni cilj predpisov o označevanju arom zagotavljanje obveščenosti in varstvo potrošnika;ker je bil v skladu s postopkom iz člena 10 Direktive Sveta 88/388/EGS osnutek potrebnih ukrepov predložen Stalnemu odboru za živila, ki ni podal svojega mnenja; ker je po istem postopku zatem Komisija Svetu predložila predlog potrebnih ukrepov;ker Svet ob izteku roka treh mesecev, ki mu je bil dan, ni sprejel nobene odločitve, mora Komisija sprejeti predlagane ukrepe,SPREJELA NASLEDNJO DIREKTIVO.Člen 1Doda se naslednji člen:"Člen 9a1. Arome, namenjene za prodajo končnemu potrošniku, se smejo dajati v promet samo, če njihove oznake vsebujejo naslednje obvezne informacije, ki morajo biti dobro vidne, jasno čitljive in neizbrisne:(a) besedo "aroma" ali natančnejše ime ali opis arome;(b) navedbo "za živila" ali natančnejši sklic na živilo, za katerega je aroma namenjena;(c) datum najkrajšega roka trajanja v skladu s členom 3(1) št. 4 in členom 9 Direktive Sveta 79/112/EGS [2];(d) kjer je to potrebno, posebna navodila za hrambo in uporabo;(e) navodila za uporabo, če bi se aroma brez njih lahko neustrezno uporabljala;(f) neto količino, izraženo v enotah mase ali prostornine;(g) ime ali firmo in naslov proizvajalca ali podjetja, ki je pakiralo, ali prodajalca s sedežem v Skupnosti;(h) označbo serije (lot) v skladu z Direktivo Sveta 89/396/EGS [3];(i) v primeru mešanice arome (arom) z drugimi snovmi: seznam snovi v padajočem vrstnem redu glede na maso v mešanici:- arome ali arom v skladu z a) zgoraj,- imena vsake od drugih snovi ali izdelkov ali, kjer je primerno, njihove številke E.2. Beseda "naravna" ali katerikoli drug izraz z bistveno enakim pomenom se lahko uporabi samo za arome, v katerih aromatična sestavina vsebuje izključno aromatične snovi, opredeljene v členu 1(2)(b)(i), in/ali aromatične pripravke, opredeljene v členu 1(2)(c). Če prodajno ime arom vsebuje sklic na živilo ali nosilec arom, se beseda "naravna" ali katerikoli drug izraz z bistveno enakim pomenom sme uporabljati samo, če je bila aromatična sestavina izolirana v ustreznem fizikalnem, encimatskem ali mikrobiološkem postopku ali tradicionalnem postopku priprave živil izključno ali skoraj izključno iz živila ali nosilca arom.3. Navedbe iz tega člena morajo biti navedene v jeziku, ki ga kupec zlahka razume, razen če je obveščenost kupca zagotovljena z drugimi ukrepi. Ta določba ne preprečuje navajanja teh navedb v različnih jezikih."Člen 21. Države članice, kjer je potrebno, spremenijo svoje zakone in druge predpise tako, da- dovolijo dajanje v promet izdelkov, ki so v skladu s to direktivo, najpozneje do 30. junija 1992,- prepovedo dajanje v promet izdelkov, ki niso v skladu s to direktivo najpozneje od 1. januarja 1994.O tem takoj obvestijo Komisijo.2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.Člen 3Ta direktiva je naslovljena na države članice.V Bruslju, 16. januarja 1991Za KomisijoMartin BangemannPodpredsednik[1] UL L 184, 15.7.1988, str. 61.[2] UL L 33, 8.2.1979, str. 1.[3] UL L 186, 30.6.1989, str. 21.--------------------------------------------------